
ŠAKIŲ RAJONO SAVIVALDYBĖS  TARYBA

SPRENDIMAS

DĖL PRITARIMO ŠAKIŲ RAJONO SAVIVALDYBĖS KORUPCIJOS PREVENCIJOS 2009-2010 METŲ PRIEMONIŲ PLANO ĮGYVENDINIMO ATASKAITAI IR ANTIKORUPCIJOS KOMISIJOS VEIKLOS ATASKAITAI UŽ 2009 METUS
2010 m. balandžio 29 d. Nr. T-127
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049;2008,Nr.113-4290) 16 str. 4 d., nusprendžia:

1.Pritarti:
 1.1. Šakių rajono savivaldybės korupcijos prevencijos programos įgyvendinimo 2009-2010 metų priemonių plano įgyvendinimo ataskaitai (pridedama).

1.2. Antikorupcijos komisijos veiklos ataskaitai už 2009 metus (pridedama).

2. Paskelbti šį sprendimą vietos spaudoje ir rajono savivaldybės interneto tinklapyje. 

2010 m. balandžio 29 d. sprendimu Nr.T-127

Šakių rajono savivaldybės kovos su korupcija programos  įgyvendinimo priemonių plano,

 patvirtinto Šakių rajono savivaldybės tarybos 2009 m. balandžio 30  d. sprendimu Nr.T-173

ĮGYVENDINIMO ATASKAITA

2010-04-29

Šakiai

	Eil. Nr.
	Priemonės numeris plane ir jos turinys
	Terminas
	Vykdytojas
	Rezultatas

	1
	Kontroliuoti piliečių prašymų ir skundų nagrinėjimą, siekiant išvengti nepagrįsto jų vilkinimo ir gerinti aptarnavimo kokybę.
	nuolat
	Skyrių vedėjai, seniūnai, įstaigų, kurių steigėja yra savivaldybės taryba, vadovai
	2009 m. gauta 254  prašymai ir skundai, nepatenkintų -35, patenkintų -219.

	2
	Užtikrinti teisingą, nekorumpuotą aprūpinimo savivaldybės socialiniu būstu eilių sudarymą
	nuolat
	Biudžeto ir turto skyrius
	Vykdoma.
2009 m. savivaldybės socialinis būstas buvo suteiktas:

1. Jaunų šeimų eilė – 1 (savivaldybės administracijos direktoriaus 2009-12-08 įsakymas Nr. AT-1640).

2. Našlaičių eilė – 4 (savivaldybės administracijos direktoriaus 2009-02-10 įsakymas Nr. AT-200, 2009-08-27 įsakymas Nr. AT-1100, savivaldybės administracijos direktoriaus 2009-09-15 įsakymas Nr. AT- 1184, savivaldybės administracijos direktoriaus 2009-09-15 įsakymas Nr. AT-1185).

3. Neįgaliųjų eilė – 5 (savivaldybės administracijos direktoriaus 2009-01-19 įsakymas Nr. AT-68, savivaldybės administracijos direktoriaus 2009-02-26 įsakymas Nr. AT-174, savivaldybės administracijos direktoriaus  2009-10-21 įsakymas Nr. AT-1392, 2009-11-25 įsakymas Nr. AT-1588).

4. Bendra eilė – nebuvo suteikta.

5. Socialinio būsto turėtojų eilė- nebuvo suteikta.

6. Daugiavaikių šeimų eilė – 1 (savivaldybės administracijos direktoriaus 2009-01-21 įsakymas Nr. AT-68).

	3
	Antikorupciniu požiūriu vertinti savivaldybės tarybos sprendimų projektus

	nuolat
	Savivaldybės antikorupcijos komisija
	Vykdoma. Savivaldybės antikorupcijos komisijos nariai vertina antikorupciniu požiūriu savivaldybės tarybos sprendimų projektus.

	4
	Organizuoti seminarus korupcijos prevencijos tematika savivaldybės politikams, savivaldybės įstaigų darbuotojams, šviesti ir informuoti visuomenę.
	Ne rečiau kaip kartą per metus
	Savivaldybės administracijos direktorius
	Priemonė neįvykdyta.
2009 m. korupcijos prevencijos tematika seminarų nebuvo organizuota.

	5
	Savivaldybės svetainėje skelbti informaciją apie priimtus bei rengiamus teisės aktus
	nuolat.
	Bendrasis skyrius
	Vykdoma.
Įgyvendinant Lietuvos Respublikos Vyriausybės 2003 m. balandžio 18 d. nutarimo Nr. 480 „Dėl bendrųjų reikalavimų valstybės ir savivaldybių institucijų ir įstaigų interneto svetainėms aprašo patvirtinimo“ nuostatas savivaldybės svetainėje www.sakiai.lt  pastoviai yra skelbiami savivaldybės administracijos direktoriaus įsakymai veiklos klausimais, savivaldybės tarybos sprendimų projektai ir priimti sprendimai.

	6
	Užtikrinti ir kontroliuoti viešųjų ir privačių interesų derinimo valstybės tarnyboje įstatymo nuostatų taikymą savivaldybės administracijoje, pavaldžiose įstaigose.
	Įstatymo nustatyta tvarka
	Valstybės tarnautojas atsakingas už viešųjų ir privačių                          interesų deklaracijų priėmimą.
	Įgyvendinant Lietuvos Respublikos viešųjų ir privačių interesų derinimo  valstybinėje tarnyboje įstatymo nuostatas viešųjų ir privačių interesų deklaracijas yra pateikę visi asmenys, kuriems viešųjų ir privačių interesų derinimo valstybinėje tarnyboje įstatymas numato privalomą pateikimą.

	7
	Pasirinktinai tikrinti viešųjų pirkimų sąlygas
	Prieš konkursų skelbimą
	Savivaldybės antikorupcijos komisija
	Vykdoma. 2009 m. UAB „Šakių šilumos tinklai“ buvo tikrintos organizuotų viešųjų pirkimų konkursų sąlygos.

	8
	Skelbti informaciją apie organizuojamus viešųjų pirkimų konkursus
	nuolat
	Darbuotojai, organizuojantys konkursus
	Vykdoma.  Savivaldybės svetainėje www.sakiai.lt. paskelbtas savivaldybės administracijos viešųjų pirkimų planas.  Taip pat informacija apie organizuojamus viešuosius pirkimus yra skelbiama Viešųjų pirkimų tarnybos prie Lietuvos Respublikos Vyriausybės centrinėje viešųjų pirkimų informacinėje sistemoje.

	9
	Peržiūrėti, analizuoti, tobulinti Savivaldybės administracijos  viešųjų pirkimų tvarką
	nuolat
	Viešųjų pirkimų komisijos atsakingas asmuo
	Vykdoma. Pasikeitus Lietuvos Respublikos Viešųjų pirkimų įstatymo nuostatoms savivaldybės administracijos direktorius 2010 m. kovo 29 d. įsakymu Nr. AT-390 patvirtino savivaldybės administracijos supaprastintų viešųjų pirkimų taisykles, taip pat 2010 m. kovo 29 d. įsakymu Nr. AT-397 buvo patvirtinta viešųjų pirkimų komisija, viešųjų pirkimų organizavimo tvarkos aprašas  ir komisijos darbo reglamentas.

	10
	Skelbti informaciją spaudoje ir savivaldybės interneto tinklalapyje apie savivaldybei nuosavybės teise priklausančių objektų privatizavimą
	nuolat
	Biudžeto ir turto skyrius
	Vykdoma. 2009 m. dėl pastato (bendrabutis) esančio Vytauto g. 61, Kudirkos Naumiestyje privatizavimo paskelbta rajoniniame laikraštyje „Valsčius“ – 2009-04-07; 2009-07-04; informaciniame privatizavimo biuletenyje Nr. 3 ir Nr. 6
2009 m. dėl administracinio pastato esančio Saulėtekiomg. 2, Voniškių k. Plokščių sen. privatizavimo paskelbta rajoniniame laikraštyje „Valsčius“ – 2009-10-13; 2009-12-04; informaciniame privatizavimo biuletenyje Nr. 9 ir Nr. 12

Pastoviai apie privatizuojamus objektus skelbiama savivaldybės interneto svetainėje www. sakiai.lt

	11
	Tikrinti vienkartinių licencijų verstis mažmenine prekyba alkoholiniais gėrimais, bendros licencijų verstis mažmenine prekyba alkoholiniais gėrimais, mažmeninės prekybos  alkoholiniais gėrimais licencijų išdavimo tvarkos laikymąsi bei galiojančių licencijų vertstis mažmenine prekyba alkoholiniais gėrimais sąrašo sudarymą
	2009 m. - 2010m.
	Savivaldybės administracijos Centralizuotas vidaus audito skyrius pagal metinius veiklos planus
	Priemonė neįvykdyta, kadangi 2009 m. nebuvo numatyta metiniame veiklos plane.

	12
	Užtikrinti pagrįsta, nekorumpuotą teritorijų planavimo, statinių projektavimo, statybos leidimų priežiūrą, išdavimą ir įgyvendinimą.
	Nuolat
	Architektūros ir urbanistikos skyriaus vedėja
	Vykdoma. Šakių rajono savivaldybės tarybos 2009m. kovo 26 d. sprendimu Nr. T-96 buvo patvirtinta nuolatinės statybos komisijos sudėtis.
Šakių rajono savivaldybės tarybos 2007  m. spalio 25 d. sprendimu Nr. T-208 buvo patvirtinti nuolatinės statybos komisijos nuostatai ir jos darbo reglamentas.

2009 metais buvo išduoti 133 leidimai statybai.

Nuo 2009 m. spalio 1 d. interesantai aptarnaujami IS „INFOSTATYBA“

	13
	Nustatyti, kad sprendimus dėl visų nemokamų paslaugų, išimties tvarka teikiamų pašalpų, kompensacijų, teikiamų įvairių mokesčių lengvatų ar atleidimo nuo mokesčių lengvatų ar atleidimo nuo mokesčių priimtų ne pavieniai tarnautojai, o sudarytos komisijos ar darbo grupės
	Nuolat
	Savivaldybės admininstracijos direktorius
	Įvykdyta iš dalies. Komisija arba darbo grupė dėl teikiamų įvairių mokesčių lengvatų ar atleidimo nuo mokesčio nesudaryta. Komisija sudaryta tik dėl  išimties tvarka teikiamų pašalpų, dėl kompensacijų už šildymą, šaltą ir karštą vandenį, nuotekas, dėl vienkartinės paramos gavimo.
· Šakių rajono savivaldybės administracijos direktoriaus 2007-07-12 įsakymu Nr.AT-888 buvo sudaryta komisija pašalpų skyrimui išimties tvarka.



	14
	Užtikrinti pagrįstą ir skaidrų pašalpų skyrimą
	Nuolat
	Socialinės paramos skyriaus vedėja
	Vykdoma. Šakių rajono savivaldybės administracijos direkroriaus 2007-07-12 įsakymu Nr.AT-888 buvo sudaryta komisija pašalpų skyrimui išimties tvarka.
2009 m. socialinių pašalpų išimties tvarka buvo skirta -71 asmenims, kompensacijų-23 asmenims, vienkartine paramą dėl sunkios materilainės padėties -56 asmenims.

	15
	Bendradarbiauti su korupcijos prevencija ir jos kontrolę vykdančiomis institucijomis
	Nuolat
	Savivaldybės admininstracijos direktorius
	Vykdoma. Įgyvendinant Lietuvos Respublikos Vyriausybės 2002 m. spalio 8 d. nutarimą Nr. 1601 „Dėl korupcijos rizikos analizės atlikimo tvarkos patvirtinimo“ 2009 m. III ketvirtyje buvo atlikta korupcijos rizikos analizė viešųjų pirkimų srityje ir pateikta išvada dėl korupcijos pasireiškimo tikimybės.
Motyvuota išvada dėl korupcijos pasireiškimo tikimybės                                                 Šakių rajono savivaldybės administracijoje STT pateikta 2009 m. rugsėjo 29 d.

LR STT Kauno valdyba 2009-11-02 raštu Nr. 4-07-1290 priėmė sprendimą neatlikti korupcijos rizikos analizės Šakių rajono savivaldybės administracijoje.

	16
	Užtikrinti skaidrų savivaldybės vykdomų programų lėšų naudojimą
	Pagal Savivaldybės admininstarcijos Centralizuotas vidaus audito skyrius pagal metinius veiklos planus
	Savivaldybės admininstarcijos Centralizuotas vidaus audito skyrius
	2009 metais atliktas Kelių priežiūros ir plėtros programos auditas.


Rengė  Bendrojo skyriaus vyriausioji specialistė Jūratė Šneideraitienė

2010 m. balandžio 29 d. sprendimu Nr.T-127

ANTIKORUPCIJOS KOMISIJOS ATASKAITA

UŽ 2009 METUS
Antikorupcijos komisija buvo sudaryta Šakių rajono savivaldybės tarybos 2008 m. kovo 27 d. sprendimu Nr.T-60. Komisija sudaro: Irena Haase, savivaldybės tarybos narė, komisijos pirmininkė, Irena Kasparaitienė, savivaldybės administracijos Centralizuoto savivaldybės vidaus audito skyriaus vedėja, Laimutė Miliūnienė, savivaldybės administracijos  Plokščių seniūnijos seniūnė, Arvydas Šlėderis, savivaldybės administracijos direktoriaus pavaduotojas, Grina Šnirpūnienė, rajono kaimo bendruomenių centrų pirmininkė. Patvirtintas komisijos darbo reglamentas. 

2009 metais įvyko 11 komisijos posėdžių. Pagrindiniai klausimai: buvo svarstytas viešųjų pirkimų organizavimas ir vykdymas UAB “Šakių šilumos tinklai“, Antano Bacevičiaus skundas, kovos su korupcija programos  įgyvendinimo priemonių plano 2007-2008 įgyvendinimo ataskaitą kovos su korupcija programos  įgyvendinimo priemonių plano 2009-2010 projektas, ir kiti einamieji klausimai. 

Korupcijos prevencija-korupcijos priežasčių, sąlygų atskleidimas ir šalinimas sudarant bei įgyvendinant atitinkamų priemonių sistemą, taip pat poveikis asmenims siekiant atgrasinti nuo korupcinio pobūdžio nusikaltimų veikų sudarymo. Šakių rajono savivaldybės korupcijos programa, skirta korupcijos prevencijai Šakių rajono savivaldybės institucijose ir įstaigose, bei įmonėse, kurių steigėja yra savivaldybės taryba. 

Analizuojant Šakių rajono savivaldybės tarybos 2009 m. balandžio 30  d. sprendimu Nr.T-173  patvirtintą Šakių rajono savivaldybės kovos su korupcija programą bei įgyvendinimo ataskaitą pastebėta, kad korupcijos pasireiškimo tikimybė gali būti šiose Savivaldybės sektoriuose ir veiklos srityse:

· formuojant valstybės tarnybą: skiriant savivaldybės kontroliuojamų juridinių asmenų vadovus;

· įgyvendinant teisės aktais pavestas funkcijas: išduodant piliečiams dokumentus (leidimus, licencijas verstis tam tikra ūkine veikla ir pan.); 

· Įgyvendinant būsto įsigijimo rėmimo programas (sudarant eiles paramai gauti ir pan.), 

· Organizuojant ir vykdant viešųjų pirkimų procedūras;

· Teikiant ir skiriant savivaldybės gyventojams lengvatas (kompensacijas, pašalpas ir pan,), atliekant savivaldybei nuosavybės teise priklausančio turto privatizavimo, nuomos procedūras;

· Organizuojant savivaldybei nuosavybės teise priklausančio turto pardavimo aukcionus;

· Rengiant ir priimant savivaldybės institucijų sprendimus, nustatančius mokesčių (rinkliavos ir pan.) lengvatas, 

· savivaldybės vykdomų programų lėšų naudojimas.

Komisija mano, kad nurodytose srityse turėtų būti atlikta korupcijos rizikos analizė. 
Tarybai buvo teikti 426 sprendimų projektai, priimta 413 sprendimų. Dėl dviejų tarybos sprendimų, t.y. 2009 m. birželio 25 d. sprendimo Nr. T-231 “Dėl viešajam vandens tiekimui ir reikalingo ir tinkamo geriamojo vandens tiekimo ir nuotekų tvarkymo infrastruktūros objekto statybos“ ir 2009 m. birželio 25 d. tarybos sprendimo T-230 „Dėl savivaldybės tarybos 2007-06-28 sprendimo Nr.T-72 dalinio pakeitimo“, kurie susieti tarpusavyje, teisėtumo vyksta teisme ginčas. Daugiai nurodyto pobūdžio ginčų teisme nėra. Todėl galima konstatuoti, kad viešojo administravimo sprendimai priimami vadovaujantis Lietuvos viešojo administravimo įstatyme nustatytais reikalavimais ir procedūromis, taip pat Šakių rajono savivaldybės tarybos patvirtintu savivaldybėsTarybos veiklos reglamentavimu.
Komisija svarstė A. Bacevičiaus skundą dėl Ūkio skyriaus vedėjo Kęstučio Kuncaičio veiksmų, susijusių su buvusio būsto remonto darbais, bei keliamas klausimas dėl gyvatuko mokesčio. Komisija atlikusi jos kompetencijos ribose patikrinimus, pasitelkiant Marijampolės apskrities viršininko administracijos Marijampolės teritorijų planavimo ir statybos valstybės priežiūros skyriaus specialistus,  ir vadovaudamasi kompetentingų specialistų išvadomis, nenustatė, kad atlikus būsto remonto darbus būtų pažeisti tuomet galioję normatyviniai teisės aktai. Apie patikrinimo rezultatus ir komisijos sprendimą asmeniškai informuotas A. Bacevičius.

 Daugiau savivaldybėje neužfiksuota skundų (pranešimų) apie Savivaldybės tarnautojų ir darbuotojų korupcinio pobūdžio veikas.

Komisija, vykdydama nurodytos programos priemonių planą patikrino viešųjų pirkimų organizavimą ir vykdymą UAB „Šakių šilumos tinklai“, apie patikrinimo rezultatus informuota UAB “Šakių šilumos tinklai“

Savivaldybėje neužfiksuota skundų (pranešimų) apie savivaldybės sprendimus, galimai turinčius korupcinių požymių.

2009 metais Centralizuoto savivaldybės vidaus audito skyrius atliko Kelių priežiūros ir plėtros programos auditą.Korupcijos pasireiškimo tikimybė vykdant nurodytą programą nenustatyta.

 
Visi savivaldybės tarnybiniai automobiliai pažymėti specialiu išsiskiriančiu ir gerai matomu žymeniu. Bet interneto svetainėje nėra jokių duomenų apie savivaldybės turimas transporto priemones ir jų naudojimo tvarką.

Sprendimai Savivaldybėje priimami kolegialiai arba jiems reikalingas kolegialaus organo patvirtinimas. Savivaldybėje patvirtintos ir dirba šios komisijos: Nuolatinės statybos (savivaldybės tarybos 2009m. kovo 26 d. sprendimas Nr.T-96), Privatizavimo (savivaldybės tarybos 2007-06-28 sprendimas Nr.T-119), Administracinė (savivaldybės tarybos 2007-06-28 sprendimas Nr.T-79), Paramos teikimo komisija (administracijos direktoriaus 2007-07-12 įsakymas NR. AT-888), Asmens specialiųjų poreikių lygio nustatymo (administracijos direktoriaus 2005-11-03 įsakymas Nr. AT-834), Valstybės tarnautojų prašymų leisti dirbti kitą papildomą darbą (administracijos direktoriaus 2006-11-02 įsakymas Nr.AT-1364), Būsto pritaikymo žmonėms su negalia(administracijos direktoriaus 2007-05-28 direktoriaus įsakymas Nr.AT-371), Viešųjų pirkimų (administracijos direktoriaus 2009-03-29 įsakymas Nr.AT-397) ir kt. 

Savivaldybės darbuotojų, atliekančių kontrolę ir priežiūrą, veiklą reglamentuoja pareigybių aprašymai, skyrių nuostatai, seniūnijų nuostatai, kurie nuolat peržiūrimi bei patvirtinami. Prevencinį darbą atlieka Šakių rajono savivaldybės Kontrolės komitetas, taip pat nemažai tikimasi, kad prie šio darbo prisidės ir Šakių rajono savivaldybės tarybos etikos komisija, kurios sudėtyje yra ne tik Tarybos nariai, bet ir seniūnijų, bendruomenių atstovai. 

Savivaldybės veiklos veiksmų kontrolę atlieka Centralizuotas savivaldybės vidaus audito skyrius, Kontrolieriaus tarnyba. 

Savivaldybėje nėra paskirto specialisto, kontroliuojančio korupcijos prevencijos reikalus, kuris galėtu dalyvauti visuose Šakių rajono savivaldybės tarybos, komitetų, komisijų posėdžiuose stebėtojo ar patarėjo teisėmis korupcijos prevencijos klausimais. 

Apsvarsčiusi kovos su korupcija programos įgyvendinimo priemonių plano 2009-2010 įgyvendinimo ataskaitą, komisija, siekiant išvengti korupcijos pasireiškimo galimybės bei sumažinti korupcijos riziką, rekomenduoja Šakių rajono savivaldybės merui ir savivaldybės administracijos direktoriui:

1. Paskirti atsakinga asmenį už korupcijos prevencijos koordinavimą, programos stebėseną, vertinimą ir kontrolę savivaldybėje;

2. Atlikti korupcijos pasireiškimo tikimybės analizę savivaldybės administracijos išduodant ar neišduodant leidimus statybai - 2010 m. III ketvirtyje;

3. Nustatyti Šakių rajono savivaldybės valstybės tarnautojų privačių interesų deklaravimo ir nusišalinimo tvarkos aprašą.

4. Organizuoti seminarą korupcijos prevencijos klausimais - 2010 m. IV ketvirtyje.

5. Interneto svetainėje skelbti informaciją apie suteiktą ir planuojamą suteikti socialinį būstą. 

6. Organizuoti patikrinimą, kaip vykdomos savivaldybės administracijos direktoriaus 2007-09-25 įsakymu Nr.AT-1550 patvirtintos Asmenų prašymų nagrinėjimo ir jų aptarnavimo Šakių rajono savivaldybės administracijose taisyklės - 2010 m. IV ketvirtyje arba 2011m. I ketvirtyje. 

7. Organizuoti patikrinimą, kaip vykdomas savivaldybės administracijos direktoriaus 2006-04-03 įsakymas Nr. AT-353 “Dėl savivaldybės socialinio būsto nuomininkų grynųjų metų pajamų ir turto tikrinimo“- 2010 m. IV ketvirtyje arba  2011 m. I ketvirtyje.

8. Sudaryti komisiją (darbo grupę) dėl visų nemokamų paslaugų, teikiamų įvairių mokesčių lengvatų ar atleidimo nuo mokesčių lengvatų ar atleidimo nuo mokesčių, sprendimams priimti.

9. Interneto svetainėje skelbti informacija apie visus savivaldybės turimus tarnybinius automobilius, nurodant jų skaičių, kiekvieno automobilio valstybinius numerius, markę, transporto naudojimo tvarką ir darbuotojo, atsakingo už transporto naudojimo kontrolę, telefoną ir elektroninio pašto adresą

10. Interneto svetainėje patalpinti ir suformuoti skiltį “Korupcijos prevencija“. 

Pirmininkė                                                                                                                     Irena Haase

